
Raport de specialitate

privind apartenența la domeniul public al Municipiului Drobeta-Turnu Severin a imobilului-teren în suprafață de 1.199 mp, reprezentând cale de acces situată în intravilanul Municipiului Drobeta-Turnu Severin, zona străzii Walter Mărăcineanu, în vecinătatea Aleii Pietrosu, precum și declararea acestuia de utilitate publică

           Prin referatul de aprobare nr. ____________________ Primarul Municipiului Drobeta Turnu Severin propune adoptarea unei hotărâri de consiliu local privind apartenența la domeniul public al Municipiului Drobeta-Turnu Severin a suprafeței de teren de 1.199 mp(teren ce reprezintă o cale de acces), situată în intravilanul Municipiului Drobeta-Turnu Severin, zona străzii Walter Mărăcineanu, în vecinătatea Aleii Pietrosu, județul Mehedinți, conform Planului Topografic întocmit în coordonate Stereografice 1970 de către S.C. TOPO SURVEY ADG-CAD S.R.L. – Gușman Costinel Adrian, precum și declararea acesteia ca fiind de utilitate publică și implicit, modificarea Anexei nr.2 la Hotărârea Guvernului nr.963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți.
1. Necesitatea și oportunitatea proiectului
         Proiectul de hotărâre propus are ca scop actualizarea inventarului bunurilor care alcătuiesc domeniul public al Municipiului Drobeta-Turnu Severin, precum și modificarea Anexei nr.2 la Hotărârea Guvernului nr.963/2002 privind atestarea domeniului public al județului Mehedinți, precum și al municipiilor, orașelor și comunelor din județul Mehedinți, în condițiile în care, de la data înscrierii inventarului bunurilor care aparțin domeniului public al Municipiului Drobeta-Turnu Severin, acest imobil nu a fost luat în evidență. 

În speța de față este vorba despre suprafața de teren de 1.199 mp (teren ce reprezintă o cale de acces), situată în intravilanul Municipiului Drobeta-Turnu Severin, zona străzii Walter Mărăcineanu, în vecinătatea Aleii Pietrosu, județul Mehedinți, conform Planului Topografic întocmit în coordonate Stereografice 1970 de către S.C. TOPO SURVEY ADG-CAD S.R.L. – Gușman Costinel Adrian, imobil care la momentul adoptării Hotărârii Guvernului nr.963/2002, nu a fost inclus în inventar.
2. Analiza  economico-financiară
           Actualizarea inventarului bunurilor care aparțin domeniului public al Municipiului Drobeta-Turnu Severin crează premisele demarării unor investiții bugetate prin diverse surse de finanțare asigurându-se accesul la proprietățile private situate pe acest tronson de stradă, consolidându-se, de asemenea, regimul juridic al acestora prin acordarea adreselor poștale.

3. Legalitatea 

Susținerea proiectului din punct de vedere legal este fundamentată pe dispozițiile art. 84, art. 129  alin. (1), alin.(2) lit. c), art. 139 alin. (1), alin. (3) lit g), art. 196, alin (1) lit. a) și  ale art. 289 din Ordonanța de urgență a Guvernului nr. 57/05.07.2019 privind Codul administrativ, dispozițiile art.8 lit.c) și art.9 lit.d) din Ordonanța Guvernului nr.43/1997 privind regimul juridic al drumurilor, precum și pe dispozițiile art.41 alin.(52) din Legea nr.7/1996 privind cadastrul și publicitatea imobiliară,cu modificările și completările ulterioare.
Director Direcția Patrimoniu,                           Șef Serviciu Administrare Terenuri,

